El Departament de Governació i Relacions Institucionals, mitjançant la Direcció General d'Afers Religiosos, duu a terme la implementació de les polítiques en matèria d'afers religiosos, adreçades a garantir el màxim respecte a la llibertat religiosa i de culte i la convivència pacífica de les diferents esglésies, confessions i comunitats religioses en el si d'una comunitat plural i diversa.
La Direcció General d'Afers Religiosos té com a objectius, entre d'altres, promoure la cultura religiosa en la societat catalana i el diàleg interreligiós com a eina per fomentar la convivència, així com donar a conèixer el fet religiós mitjançant la seva promoció i difusió.
En el marc d'aquests objectius, el Govern de la Generalitat ha considerat que cal valorar positivament les activitats que duen a terme les entitats religioses i culturals directament relacionades per tal de promoure la cultura religiosa i el diàleg interreligiós i de difondre la realitat i l'actualitat religiosa.
En aquest context, també cal valorar l'edició de llibres de temàtica relacionada amb el fet religiós.
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, els preceptes de caràcter bàsic de la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions;
Aprovar les bases que han de regir la concessió de subvencions per dur a terme actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i la tolerància i difondre la realitat i l'actualitat religiosa, i per a l'edició de llibres de temàtica relacionada amb el fet religiós, que consten en l'annex d'aquesta Ordre.
Obrir convocatòria pública per a l'any 2015 per a la concessió de subvencions per dur a terme actuacions i edició de llibres, d'acord amb les bases reguladores que consten en l'annex d'aquesta Ordre.
El període d'execució de les actuacions i l'edició de llibres objecte de subvenció és el comprès entre l'1 de gener de 2015 i el 31 de desembre de 2015.
La dotació màxima d'aquesta convocatòria és de 800.000 euros i el seu finançament pluriennal es distribueix de la forma següent: 280.000 euros a càrrec de les partides pressupostàries GO01D/481000100/3240/0000, GO01D/482000100/3240/0000 i GO01D/470000100/3240/0000 del pressupost de la Generalitat per a l'any 2015, i 520.000 euros a càrrec del pressupost del 2016, segons l'Acord del Govern de 17 de març de 2015.
4.1 El termini de presentació de sol·licituds és de 20 dies hàbils a comptar de l'endemà de la publicació d'aquesta Ordre en el Diari Oficial de la Generalitat de Catalunya.
4.2 Les sol·licituds es poden presentar per mitjans electrònics a través de l'Oficina Virtual de Tràmits ( http://tramits.gencat.cat/5224 ) o a través del web de la Direcció General d'Afers Religiosos ( http://www.gencat.cat/afersreligiosos ), o presencialment al registre de la Direcció General d'Afers Religiosos (carrer de Rivadeneyra, 6, 2n, 08002 Barcelona), sens perjudici del que estableixen l'article 25 de la Llei 26/2010, de 3 d'agost, de règim jurídic de les administracions públiques catalanes, i l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de l'Oficina Virtual de Tràmits, haurà de descarregar i d'imprimir el document d'acusament de recepció que es generarà automàticament, signar-lo i fer-lo arribar, en el termini de 10 dies, a les dependències de la Direcció General d'Afers Religiosos (carrer de Rivadeneyra, 6, 2n, 08002 Barcelona), d'acord amb les previsions de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
L'òrgan instructor competent per a la tramitació de la convocatòria és la persona titular de la Subdirecció General d'Afers Religiosos.
La resolució de la convocatòria correspon a la persona titular de la Direcció General d'Afers Religiosos, d'acord amb la Resolució GRI/1728/2013, de 18 de juliol, de delegació de competències de la vicepresidenta del Govern i consellera de Governació i Relacions Institucionals.
El termini màxim per a la resolució i notificació de les subvencions és de sis mesos a comptar de la data de finalització del termini de presentació de sol·licituds.
La Direcció General d'Afers Religiosos notificarà la resolució de la convocatòria a les entitats interessades mitjançant la publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sense perjudici que es puguin utilitzar altres mitjans de publicació o notificació.
Contra la resolució, que exhaureix la via administrativa, les entitats interessades poden interposar recurs contenciós administratiu davant el Tribunal Superior de Justícia de Catalunya en el termini de dos mesos des de la notificació, en els termes que preveu la Llei 29/1998, de 13 de juliol, reguladora de la jurisdicció contenciosa administrativa, i, potestativament, recurs de reposició davant de la persona titular del departament competent en matèria d'afers religiosos, en el termini d'un mes des de la notificació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de la subvenció atorgada, individualment considerada, és igual o superior a 3.000,00 euros, l'òrgan concedent en farà publicitat en el Diari Oficial de la Generalitat de Catalunya, sens perjudici que l'organisme pugui adoptar altres formes complementàries de publicitat.
Contra l'acte de convocatòria, que exhaureix la via administrativa, i les bases reguladores, les persones interessades poden interposar recurs contenciós administratiu davant el Tribunal Superior de Justícia de Catalunya en el termini de dos mesos a comptar de l'endemà de la data de publicació en el Diari Oficial de la Generalitat de Catalunya.
Amb caràcter previ, contra l'acte de convocatòria, les persones interessades poden interposar recurs de reposició davant el mateix òrgan que l'ha dictada, en el termini d'un mes a comptar de l'endemà de la publicació en el Diari Oficial de la Generalitat de Catalunya.
Vicepresidenta del Governi consellera de Governació i Relacions Institucionals
Bases reguladores de les subvencions per a actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i la tolerància i difondre la realitat i l'actualitat religiosa, i per a l'edició de llibres de temàtica relacionada amb el fet religiós
Aquestes bases tenen per objecte regular les subvencions per dur a terme actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i la tolerància i difondre la realitat i l'actualitat religiosa, i per a l'edició de llibres de temàtica relacionada amb el fet religiós.
En concret, es dóna suport a les línies següents:
Línia 1: actuacions per fomentar la cultura religiosa, promoure el diàleg interreligiós i difondre la realitat i l'actualitat religiosa de Catalunya.
Línia 2: edició de llibres de temàtica relacionada amb el fet religiós.
Les persones beneficiàries que presentin més d'un projecte hauran de presentar una sol·licitud per a cadascun dels projectes presentats.
Si un mateix projecte conté activitats de les dues línies, s'haurà de presentar uns sol·licitud per a cadascuna de les línies.
2 Entitats beneficiàries i requisits
Poden optar a les subvencions previstes en aquesta Ordre les entitats religioses, les fundacions i les entitats sense ànim de lucre, domiciliades a Catalunya, l'objecte de les quals tingui relació directa amb les finalitats que són objecte de subvenció en aquesta Ordre.
Per a les activitats incloses en l'apartat 4.1.1.g) i per a l'edició de llibres de temàtica relacionada amb el fet religiós, també poden optar a les subvencions previstes en aquesta Ordre les empreses editorials.
L'entitat sol·licitant ha de ser la titular del NIF amb el qual es presenta la sol·licitud.
Queden excloses de les subvencions previstes en aquesta Ordre les entitats vinculades a partits polítics, organitzacions sindicals o associacions empresarials.
Per obtenir la condició de beneficiàries de les subvencions, les persones sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i les següents:
a) Informació sobre concurrència d'ajuts per la mateixa activitat: presentar declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
b) Realització de l'activitat objecte de la subvenció utilitzant qualsevol element susceptible de generar drets d'autor: complir la normativa sobre propietat intel·lectual.
c) Per a entitats sense ànim de lucre: estar inscrites en el registre corresponent.
d) En el cas d'empreses amb 50 o més treballadors: complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 322/2011, de 19 d'abril.
e) En el cas d'empreses de plantilla igual o superior a 25 persones: prevenir i detectar casos d'assetjament sexual i d'assetjament per raó de sexe i complir el que estableix la Llei 5/2008, de 24 d'abril, del dret de les dones a eradicar la violència masclista.
f) En el cas de centres laborals, la normativa de política lingüística que han de complir és la següent: fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen, d'acord amb la Llei 1/1998, de 7 de gener, de política lingüística.
g) En el cas de centres i establiments oberts al públic, la normativa a complir és: atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic, d'acord amb la Llei 1/1998, de 7 de gener, de política lingüística.
h) Per a associacions: donar compliment de la normativa en matèria d'estatuts.
Haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior.
3.1 La dotació màxima de la convocatòria és la que estableix l'article 3 d'aquesta Ordre.
3.2 L'import de les subvencions no podrà ser en cap cas d'una quantitat que, aïlladament o en concurrència amb altres subvencions, ajuts, ingressos o recursos, superi el cost total de l'activitat subvencionada.
3.3 Les subvencions es concedeixen tenint en consideració les disponibilitats pressupostàries.
La subvenció consisteix en una dotació econòmica que es determina tenint en compte l'adequació de les propostes que presenten les entitats interessades als criteris de valoració establerts en la base 9.
4 Activitats i conceptes subvencionables
4.1 Actuacions, en català o bé plurilingües que comprenguin el català, destinades a fomentar la cultura religiosa en la societat catalana, promoure el diàleg interreligiós i difondre la realitat i l'actualitat religiosa.
b) Activitats que fomentin el diàleg i la bona relació entre comunitats o grups religiosos i el seu entorn social i cultural.
c) Activitats de diàleg ecumènic o interreligiós pròpiament dit (convivència, reflexions conjuntes o accions conjuntes), diàleg entre una determinada fe i la cultura catalana i occidental actual i/o diàleg entre ateisme o agnosticisme i religió o fe.
d) Activitats que representin una aportació a favor del reconeixement i el respecte dels drets humans en el marc de les diferents confessions amb presència a Catalunya.
e) Activitats d'entitats religioses, o directament relacionades, que donin a conèixer Catalunya internacionalment.
f) Activitats de difusió de la realitat religiosa a Catalunya, així com de l'obra social de cadascuna de les confessions religioses i de la funció de la religió com a factor de cohesió social.
g) Actuacions dels mitjans de comunicació, inclosos els digitals, destinades a difondre la realitat i l'actualitat de les diverses religions presents a Catalunya.
h) Actuacions destinades al foment de la llibertat religiosa i la denúncia de la persecució i discriminació per motius religiosos.
i) Actuacions religioses d'integració, col·laboració i promoció que fomentin la llengua catalana.
4.1.2 Queden excloses totes les activitats pròpiament religioses de cada confessió: culte; anunci de la fe; compra, lloguer, arranjament i manteniment d'oratoris i de locals de culte o de reunions internes; reflexions teològiques, pastorals, apologètiques o espirituals internes, etc., com també, per la naturalesa de la convocatòria en si, l'adquisició de béns per al mer manteniment de les entitats.
Igualment, queden excloses les activitats d'assistència social, els ajuts i premis, així com les activitats que de manera principal consisteixin en expressions artisticoreligioses (música, teatre, dansa, etc.) i altres manifestacions més pròpies de la cultura popular.
4.2 Edició de llibres, en català o bé plurilingües que comprenguin el català, originals o traduccions, reedicions o reimpressions, de temàtica relacionada amb el fet religiós.
4.2.1 Les matèries o tipologies dels llibres editats poden ser les següents:
a) Teologia, ciències de la religió, filosofia de la religió o història de les organitzacions religioses.
b) Diàleg interreligiós, diàleg entre una determinada fe i la cultura catalana i occidental actual i/o diàleg entre ateisme o agnosticisme i religió o fe.
c) La funció de la religió com a factor de cohesió de grup o d'identitat col·lectiva.
d) Gestió política dels drets de llibertat religiosa i de consciència.
e) Textos catequètics, litúrgics o de pregària.
f) Textos sagrats, canònics o clàssics corresponents a les diverses religions i tradicions espirituals, en edicions acadèmicament solvents.
4.2.2 Queden excloses les publicacions de llibres de text i els textos contemporanis proselitistes o propagandístics, sobre tècniques o mètodes de relaxació, psicològics o d'altres tipus, androcèntrics o discriminatoris, pseudocientífics o que demostrin confusió entre fe i ciència, i contraris als drets humans o als valors democràtics.
5.1 Es considera despesa subvencionable la que de manera inequívoca respongui a la naturalesa de l'activitat subvencionada, resulti estrictament necessària i es realitzi en el termini i les condicions que determinen aquestes bases reguladores.
5.2 La data de les factures ha d'estar dintre del període d'execució a què fa referència l'article 2 de l'Ordre de convocatòria, i s'acceptarà que els documents acreditatius de pagament corresponents hagin estat satisfets amb anterioritat a la finalització del període de justificació a què fa referència la base 16.1.
5.3 Pel que fa a les despeses indirectes corresponents a subministraments i serveis, hauran de correspondre al període subvencionable i, per tant, per a la seva imputació s'haurà de tenir en compte el període facturat, amb independència de la data de la factura.
5.4 Així mateix, són subvencionables:
Les despeses indirectes o generals, que són aquelles despeses comunes als diferents serveis o activitats que realitza la persona beneficiària, com ara despeses de personal no vinculat directament al projecte, despeses de lloguer, material d'oficina, aigua, llum, calefacció, neteja, manteniment i d'altres de característiques similars, que corresponguin al període en què efectivament es desenvolupi l'activitat.
En relació amb aquestes despeses, i a l'efecte de la seva justificació, s'estableix un percentatge màxim d'imputació del 20% del pressupost subvencionable.
Les entitats beneficiàries hauran d'aportar els justificants de les despeses i el mètode de càlcul aplicat per a la seva imputació a la subvenció.
5.5 S'exclouen les despeses derivades de les actuacions següents:
a) Construcció i adquisició de béns immobles o obres de conservació o millora d'aquests béns.
b) Adquisició de maquinària, utillatge, mobiliari i equipaments nous, inclosos els equips informàtics i el programari, així com els treballs d'instal·lació i muntatge que requereixin.
c) Atencions protocol·làries i de naturalesa similar, com ara obsequis.
d) Els tributs, quan la persona beneficiària de la subvenció els aboni efectivament.
6.1 La sol·licitud, d'acord amb el model normalitzat, ha de ser aprovada, signada i segellada per l'òrgan competent segons les respectives normes de funcionament intern de les entitats sol·licitants.
6.2 Les sol·licituds es poden presentar per mitjans electrònics a través de l'Oficina Virtual de Tràmits ( http://tramits.gencat.cat/5224 ) o a través del web de la Direcció General d'Afers Religiosos ( http://www.gencat.cat/afersreligiosos ), o presencialment al registre de la Direcció General d'Afers Religiosos (carrer de Rivadeneyra, 6, 2n, 08002 Barcelona), sens perjudici del que estableixen l'article 25 de la Llei 26/2010, de 3 d'agost, de règim jurídic de les administracions públiques catalanes, i l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que la persona sol·licitant no disposi de signatura electrònica avançada, un cop emplenada i enviada la sol·licitud per mitjans electrònics des de l'Oficina Virtual de Tràmits, haurà de descarregar i d'imprimir el document d'acusament de recepció que es generarà automàticament, signar-lo i fer-lo arribar, en el termini de deu dies, a les dependències de la Direcció General d'Afers Religiosos (carrer de Rivadeneyra, 6, 2n, 08002 Barcelona), d'acord amb les previsions de l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
6.3 El formulari de sol·licitud per a la presentació per mitjans electrònics es pot descarregar des de l'Oficina Virtual de Tràmits ( http://tramits.gencat.cat/5224 ) o des del web de la Direcció General d'Afers Religiosos ( http://www.gencat.cat/afersreligiosos ).
El formulari de sol·licitud per a la presentació presencial es pot obtenir a les dependències de la Direcció General d'Afers Religiosos (carrer de Rivadeneyra, 6, 2n, 08002 Barcelona), al web de la Direcció General d'Afers Religiosos ( http://www.gencat.cat/afersreligiosos ) i a l'Oficina Virtual de Tràmits ( http://tramits.gencat.cat/5224 ).
6.4 La impossibilitat tècnica o d'altra índole de tramesa electrònica de la sol·licitud no eximeix, en cap cas, la persona sol·licitant de l'obligació de trametre-la dins del termini establert en la convocatòria.
6.5 Juntament amb la sol·licitud s'ha de trametre la documentació següent:
a) Projecte detallat de l'activitat o l'actuació per a la qual se sol·licita la subvenció, amb el calendari previst de l'activitat proposada, signat per la persona representant de l'entitat i segellat, segons el model normalitzat.
b) Previsió de pressupost d'ingressos i despeses de l'activitat o actuació subvencionable, signada i segellada per la persona representant de l'entitat, segons el model normalitzat, amb indicació de la quantia global necessària i la quantia de la subvenció que se sol·licita.
Els models normalitzats a què fan referència els apartats a) i b) anteriors es poden obtenir a les dependències de la Direcció General d'Afers Religiosos (carrer de Rivadeneyra, 6, 2n, 08002 Barcelona), en la seva pàgina web ( http://www.gencat.cat/afersreligiosos ) i en la pàgina web de l'Oficina Virtual de Tràmits ( http://tramits.gencat.cat/5224 ).
c) Original i fotocòpia o bé fotocòpia compulsada del passaport de la persona que signa la sol·licitud (en el cas de persones estrangeres sense NIE).
d) Original i fotocòpia o bé fotocòpia compulsada del document de constitució de la persona jurídica representada, inscrit en el registre corresponent.
Si aquesta documentació està disponible en el Registre General de Dret i Entitats Jurídiques del Departament de Justícia, el Departament de Governació i Relacions Institucionals ho verificarà d'ofici.
e) En el cas de tramitació per mitjans electrònics, l'annex de dades específiques.
Aquest formulari es pot descarregar des de l'Oficina Virtual de Tràmits ( http://tramits.gencat.cat/5224 ).
f) Les declaracions responsables següents, que figuren al formulari de sol·licitud:
Declaració responsable d'estar al corrent del compliment de les obligacions tributàries amb l'Agència Estatal d'Administració Tributària i amb l'Agència Tributària de Catalunya, així com amb la Tresoreria General de la Seguretat Social.
Declaració responsable de no tenir cap deute contret amb l'Administració de la Generalitat de Catalunya i les seves entitats autònomes.
En el cas que s'hagi sol·licitat o obtingut un altre ajut o subvenció per a la mateixa finalitat d'altres administracions públiques o entitats privades, declaració responsable en què s'especifiqui la quantitat i l'organisme atorgant.
Declaració responsable sobre el compliment de les mesures d'integració social de discapacitats d'acord amb la normativa vigent.
Declaració responsable sobre l'eradicació de la violència masclista d'acord amb la normativa vigent.
Declaració responsable sobre el compliment de la normativa en matèria de política lingüística.
Declaració responsable de no estar inclòs en cap de les circumstàncies que preveu l'article 13 de Llei 38/2003, de 17 de novembre, general de subvencions.
Declaració responsable que es compleix la normativa sobre propietat intel·lectual vigent, en el supòsit que l'activitat objecte de subvenció es realitzi utilitzant qualsevol element susceptible de generar drets d'autor.
Declaració responsable que són certes i completes les dades que es detallen en la sol·licitud, així com en tota la documentació annexa.
6.6 El formulari de sol·licitud incorpora una autorització expressa al Departament de Governació i Relacions Institucionals per fer les consultes necessàries per tal de verificar totes les dades contingudes a la sol·licitud o qualsevol d'altra necessària per a la valoració de la sol·licitud, així com per acreditar que l'entitat sol·licitant està al corrent de les obligacions tributàries i amb la Seguretat Social.
En cas que no es vulgui donar l'autorització, cal adjuntar una fotocòpia compulsada del document d'identitat de la persona representant i del document d'identificació fiscal de l'entitat sol·licitant, així com dels certificats acreditatius d'estar al corrent de les obligacions tributàries i amb la Seguretat Social.
6.7 En el cas de tramitació presencial, tota la documentació presentada ha de ser original o còpia compulsada.
El registre en què es presenti la sol·licitud comprovarà la identitat de la còpia amb l'original, compulsarà la còpia i retornarà l'original a la persona sol·licitant.
El Departament de Governació i Relacions Institucionals pot sol·licitar de l'arxiu corresponent la confrontació del contingut de les còpies aportades.
L'aportació d'aquestes còpies implica l'autorització al Departament de Governació i Relacions Institucionals per accedir i tractar la informació personal que continguin aquests documents.
6.8 No serà necessari presentar la documentació de les lletres c) i d) del punt 6.5 que ja hagi estat lliurada amb anterioritat al Departament de Governació i Relacions Institucionals, sempre que no hagin transcorregut més de cinc anys des de la seva presentació i que no hagi sofert cap modificació.
En el cas de tramitació per mitjans electrònics, no és necessària l'aportació de la documentació acreditativa de la representació amb què actua la persona que signa la sol·licitud si la signatura electrònica acredita que la persona signant té poders suficients per actuar en nom de l'entitat sol·licitant.
6.9 En cas de resultar beneficiària, la persona sol·licitant haurà de presentar davant de la Direcció General d'Afers Religiosos el full de domiciliació bancària degudament emplenat, d'acord amb el model del Departament d'Economia i Coneixement.
6.10 L'òrgan competent per a la tramitació i la gestió de les sol·licituds pot demanar la informació complementària que consideri necessària per avaluar les sol·licituds.
6.11 La presentació de la sol·licitud comporta l'acceptació plena per part de les persones sol·licitants de les bases de la convocatòria.
7 Termini de presentació de sol·licituds
El termini de presentació de sol·licituds és de 20 dies hàbils a comptar de l'endemà de la publicació d'aquesta Ordre en el Diari Oficial de la Generalitat de Catalunya, d'acord amb l'article 4 de la convocatòria.
8.1 L'òrgan competent per a l'ordenació i la instrucció del procediment de concessió de les subvencions a què es refereixen aquestes bases és la persona titular de la Subdirecció General d'Afers Religiosos.
8.2 Si la sol·licitud no inclou la documentació exigida a la base 6, o qualsevol altra documentació essencial per a la valoració de la sol·licitud, es requerirà la persona sol·licitant perquè, en el termini de deu dies hàbils, esmeni els defectes o adjunti els documents preceptius, amb la indicació que, si no ho fa, es considerarà que desisteix de la seva petició, amb resolució prèvia d'acord amb el que disposa l'article 71 de la Llei 30/1992, de 26 de novembre, de 26 de novembre, de règim jurídic de les administracions públiques i del procediment administratiu comú.
9.1 Les sol·licituds seran avaluades d'acord amb els criteris de valoració següents i sobre un màxim total de 100 punts, repartits de la manera següent:
9.1.1 Línia 1: actuacions per fomentar la cultura religiosa, promoure el diàleg interreligiós i difondre la realitat i l'actualitat religiosa de Catalunya.
a) Qualitat del projecte presentat (fins a 35 punts).
Amb aquest criteri es valora la viabilitat tècnica del projecte en funció dels objectius i del calendari.
b) Interès social a Catalunya (fins a 25 punts).
Amb aquest criteri es valora la incidència social que pot tenir a Catalunya el projecte, la projecció, la participació internacional i l'impacte mediàtic.
c) Trajectòria de l'entitat (fins a 10 punts).
Amb aquest criteri es valora l'experiència de l'entitat en l'organització o realització d'activitats de característiques similars i els resultats obtinguts.
d) Pla de comunicació (fins a 10 punts).
e) Contribució de l'activitat a la cohesió social i territorial (fins a 10 punts).
Amb aquest criteri es valora el grau d'incidència del projecte arreu del territori, per tal de contribuir a l'equilibri territorial.
f) Viabilitat econòmica del projecte (fins a 10 punts).
9.1.2 Línia 2: edició de llibres de temàtica relacionada amb el fet religiós.
a) Coherència de l'edició amb els objectius de la Direcció General d'Afers Religiosos.
Aquests objectius estan descrits al Pla departamental (fins a 20 punts).
b) Qualitat formal de l'edició (fins a 15 punts).
Amb aquest criteri es valora el grau d'adaptació de l'edició als estàndards de qualitat formal i de presentació de l'obra.
c) Interès social a Catalunya per l'edició del llibre (fins a 20 punts).
Amb aquest criteri es valora l'impacte social i les aplicacions que es puguin derivar en diferents àmbits socials.
d) Pla de promoció del llibre (fins a 10 punts).
e) Trajectòria de l'entitat en l'edició de llibres (fins a 15 punts).
Amb aquest criteri es valora l'experiència de l'entitat en l'edició de llibres de característiques similars a les que són objecte d'aquesta convocatòria, així com els resultats obtinguts.
f) Viabilitat econòmica del projecte (fins a 20 punts).
9.2 Caldrà l'obtenció d'un mínim de 51 punts per rebre l'ajut.
9.3 En cas d'empat, la Comissió de Valoració pot prioritzar els projectes amb participació de dones.
10 Procediment de valoració i concessió
10.1 El procediment de valoració i concessió d'aquestes subvencions es tramita d'acord amb el règim de concurrència competitiva.
10.2 Una comissió de valoració analitzarà i avaluarà les sol·licituds presentades i estendrà l'acta corresponent d'acord amb els criteris de valoració que estableix la base 9.
10.3 Els membres de la Comissió de Valoració són nomenats per la persona titular de la Direcció General d'Afers Religiosos.
Formen part de la Comissió de Valoració les persones següents:
La persona titular de la Subdirecció General d'Afers Religiosos, que la presideix.
El/La responsable de coordinació i suport a la gestió de la Direcció General d'Afers Religiosos.
Un/a tècnic/a de la Direcció General d'Afers Religiosos.
Actuarà com a secretari/ària de la Comissió un/a funcionari/ària adscrit/a a l'Assessoria Jurídica del Departament de Governació i Relacions Institucionals.
Es vetllarà per garantir la paritat de gènere en la Comissió de Valoració, sempre que sigui possible.
10.4 Un cop avaluades les sol·licituds, l'òrgan instructor formularà, d'acord amb l'acta de la comissió de valoració, la proposta de resolució provisional de concessió de subvencions, d'acord amb la base 11, i finalment la proposta de resolució definitiva, que elevarà a l'òrgan resolutori.
Les propostes de resolució provisional i final s'han de motivar aplicant els criteris de valoració previstos en aquestes bases.
10.5 L'atorgament d'aquestes subvencions està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
11 Proposta de resolució provisional de concessió de subvencions, reformulació i presentació de documentació addicional
11.1 L'òrgan instructor, d'acord amb l'acta de la Comissió de Valoració, formularà la proposta de resolució provisional de concessió de subvencions, i aquesta es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
11.2 La proposta de resolució provisional ha de contenir la llista de sol·licituds presentades per ser beneficiàries de les subvencions, sempre que hagin assolit la puntuació mínima exigida, així com la llista de sol·licituds que es proposa denegar.
11.3 L'òrgan instructor pot demanar a les persones sol·licitants que aportin la documentació complementària que consideri necessària per acreditar les dades que figuren a la sol·licitud.
Les entitats proposades com a beneficiàries de les subvencions han de presentar la documentació que, si escau, els sigui requerida dins del termini de deu dies hàbils a comptar de l'endemà de la publicació o notificació de la proposta provisional de concessió.
11.4 Dins del mateix termini, les persones interessades poden presentar al·legacions, que es tindran en compte en el moment de resoldre.
En el supòsit que la persona proposada com a beneficiària no presenti cap al·legació dins el termini de deu dies hàbils, la proposta de subvenció s'entendrà acceptada tàcitament.
11.5 En aquest mateix termini, les persones proposades com a beneficiàries també poden desistir de la subvenció mitjançant un escrit adreçat a la Direcció General d'Afers Religiosos o presentar la reformulació del projecte i/o del pressupost per adaptar-los a la subvenció proposada si l'import d'aquesta és inferior al sol·licitat, sempre que aquesta no impliqui un canvi o desviació substancial dels termes de la convocatòria i de l'acció, activitat o projecte subvencionat.
En el cas de reformulació del pressupost, les entitats interessades podran proposar, respecte del pressupost inicial del projecte, una reducció de com a màxim la quantitat que resulta de restar, de l'import sol·licitat, l'import proposat.
11.6 En el supòsit d'haver presentat una reformulació del projecte i/o del pressupost, l'atorgament de la subvenció comportarà que s'ha acceptat la reformulació.
11.7 La subvenció s'atorgarà sobre el pressupost acceptat i la justificació haurà de ser sobre aquest pressupost, d'acord amb la base 16.
12.1 L'incompliment dels requisits no esmenables o del termini de presentació de sol·licituds que estableix la base 7 comporta la inadmissió de la sol·licitud.
12.2 La manca de presentació de la documentació que sigui requerida, en els termes previstos a la base 8.2, o la manca d'esmena dels requisits esmenables en els termes previstos a la base 11.3, comporta el desistiment de la sol·licitud.
12.3 Prèviament a la concessió de les subvencions, l'òrgan instructor resoldrà sobre la inadmissió o el desestiment de les sol·licituds, i notificarà la resolució d'inadmissió o el desistiment a les entitats interessades mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sense perjudici que es puguin utilitzar altres mitjans de notificació.
13.1 La resolució de la convocatòria correspon a la persona titular de la Direcció General d'Afers Religiosos, d'acord amb la Resolució GRI/1728/2013, de 18 de juliol, de delegació de competències de la vicepresidenta del Govern i consellera de Governació i Relacions Institucionals, a proposta de l'òrgan instructor, d'acord amb l'acta de la Comissió de Valoració
13.2 La resolució i notificació de les subvencions s'efectuaran en el termini màxim de sis mesos a comptar des de la data de finalització del termini de presentació de les sol·licituds.
D'acord amb el que estableix l'article 54.2 apartat e) de la Llei 26/2010, de 3 d'agost, de règim jurídic i de procediment de les administracions públiques de Catalunya, un cop transcorregut aquest termini de sis mesos sense que s'hagi dictat i notificat resolució expressa, les sol·licituds s'entendran desestimades.
13.3 La Direcció General d'Afers Religiosos notificarà la resolució de la convocatòria a les entitats interessades mitjançant la publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sense perjudici que es puguin utilitzar altres mitjans de publicació o notificació.
13.4 Contra la resolució, que exhaureix la via administrativa, les entitats interessades poden interposar recurs contenciós administratiu davant el Tribunal Superior de Justícia de Catalunya en el termini de dos mesos des de la notificació, en els termes que preveu la Llei 29/1998, de 13 de juliol, reguladora de la jurisdicció contenciosa administrativa, i, potestativament, recurs de reposició davant de la persona titular del departament competent en matèria d'afers religiosos, en el termini d'un mes des de la notificació, d'acord amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.
13.5 S'entén acceptada la subvenció si l'entitat proposada com a beneficiària no manifesta la seva renúncia d'una manera expressa en el termini de quinze dies hàbils a comptar de l'endemà de la publicació de la notificació de la concessió.
D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, es donarà publicitat de les subvencions atorgades si l'import de la subvenció atorgada, individualment considerada, és igual o superior a 3.000,00 euros, i l'òrgan concedent en farà publicitat en el Diari Oficial de la Generalitat de Catalunya amb indicació de la convocatòria, el crèdit pressupostari al qual s'han d'imputar, les entitats beneficiàries, la quantitat concedida i la finalitat o finalitats de les subvencions.
15.1 El pagament de l'ajut es farà mitjançant transferència bancària al compte corrent indicat amb aquesta finalitat per l'entitat beneficiària.
El titular del compte corrent esmentat ha de ser l'entitat sol·licitant.
15.2 Per tal de garantir la qualitat dels projectes i ateses les característiques de la majoria de les entitats beneficiàries, el pagament de la subvenció s'ordena de la manera següent:
a) El 35% de l'import de la subvenció atorgada, en concepte de bestreta, en el moment de l'acceptació de la subvenció o en el transcurs del termini previst en la base 13.5.
b) El 65% de l'import restant de la subvenció atorgada s'efectuarà un cop acomplert el tràmit de justificació a què fa referència la base 16.
15.3 Prèviament al reconeixement de l'obligació de cadascun dels pagaments, l'òrgan instructor ha de comprovar d'ofici si la persona beneficiària està al corrent de les obligacions tributàries i amb la Seguretat Social.
16 Termini i forma de justificació
16.1 Un cop finalitzada l'activitat o l'edició del llibre subvencionat, les entitats beneficiàries han de justificar davant la Direcció General d'Afers Religiosos la realització efectiva de l'activitat o l'edició del llibre.
En qualsevol cas, la justificació caldrà realitzar-la abans del dia 29 de febrer de 2016.
16.2 La tramesa de la documentació justificativa, que es detalla a continuació, s'ha de fer per qualsevol dels mitjans que estableix la Llei 30/1992, de 26 de novembre, de règim jurídic de les administracions públiques i del procediment administratiu comú:
a) Un informe o memòria explicatius del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts, segellats per l'entitat i signats pel seu representant legal, que permeti relacionar l'activitat amb els justificants econòmics.
b) Un compte justificatiu amb aportació de justificants de despesa.
El compte justificatiu, d'acord amb el model normalitzat que es pot trobar al web de l'Oficina Virtual de Tràmits ( http://tramits.gencat.cat/5224 ), al web de la Direcció General d'Afers Religiosos ( http://www.gencat.cat/afersreligiosos ) o presencialment a la Direcció General d'Afers Religiosos (carrer de Rivadeneyra, 6, 2n, 08002 Barcelona), consta dels apartats següents:
Apartat A: relació de factures de la despesa efectuada per l'import total del cost de l'activitat, agrupades per conceptes, d'acord amb el pressupost presentat.
Apartat B: relació d'ingressos: ingressos propis, ajuts i subvencions sol·licitats a institucions públiques, inclosa la Direcció General d'Afers Religiosos, i ajuts i subvencions sol·licitats a entitats privades, nacionals i/o internacionals amb l'estat d'efectivitat.
Apartat C: relació de la totalitat de despeses i ingressos, previstos i reals, de l'activitat subvencionada d'acord amb el pressupost presentat, amb indicació de la desviació total produïda.
Al compte justificatiu cal adjuntar-hi les factures originals per l'import atorgat per la Direcció General d'Afers Religiosos, i els comprovants de pagament corresponents, així com altres documents de valor probatori equivalents amb validesa en el tràfic jurídic mercantil o eficàcia administrativa, que demostrin la realització de la despesa per la qual se sol·licita la subvenció.
La data de les factures ha d'estar dintre del període d'execució a què fa referència l'article 2 de l'Ordre de convocatòria, i s'acceptarà que els documents acreditatius de pagament corresponents hagin estat satisfets amb anterioritat a la finalització del període de justificació a què fa referència la base 16.1.
Pel que fa a les despeses indirectes corresponents a subministraments i serveis, hauran de correspondre al període subvencionable i, per tant, per a la seva imputació s'haurà de tenir en compte el període facturat, amb independència de la data de la factura.
c) D'acord amb l'article 31.3 de la Llei 38/2003, de 17 de novembre, general de subvencions, en el cas de despeses de subministraments, serveis, consultories i assistències tècniques, quan aquestes siguin superiors a 18.000 euros (IVA exclòs), el beneficiari ha de sol·licitar com a mínim tres ofertes de diferents proveïdors, amb caràcter previ a la contractació del compromís per a la prestació del servei o el lliurament del bé, llevat que per les característiques especials de les despeses subvencionables no hi hagi en el mercat un nombre suficient d'entitats que el subministrin o el prestin, o llevat que la despesa s'hagi efectuat abans de la sol·licitud de la subvenció.
L'elecció entre les ofertes presentades, que s'han d'aportar en la justificació o, si s'escau, en la sol·licitud de la subvenció, s'ha de fer d'acord amb els principis d'eficiència i economia, i quan l'elecció no recaigui en la proposta econòmica més avantatjosa s'ha de justificar expressament en una memòria.
d) Una mostra dels elements informatius, divulgadors i publicitaris relacionats amb l'activitat subvencionada, si l'entitat en disposa, i en el cas de l'edició de llibres, un exemplar del llibre subvencionat.
16.3 Un cop transcorregut el termini establert per a la justificació sense que s'hagi presentat davant l'òrgan administratiu competent, es requerirà la persona beneficiària perquè, en el termini improrrogable de quinze dies hàbils, la presenti.
La presentació de la justificació en el termini addicional que estableix aquest apartat no eximeix la persona beneficiària de les sancions que corresponguin d'acord amb la Llei general de subvencions i el Text refós de la llei de finances públiques de Catalunya.
Si els documents presentats com a justificació són incorrectes o incomplets, es comunicarà a la persona interessada la necessitat d'esmenar les anomalies detectades en un termini màxim de deu dies hàbils, a comptar de l'endemà de la notificació, amb l'advertiment que, si no ho fa, es procedirà a la revocació de la subvenció i, si escau, al reintegrament de la bestreta.
16.4 En el moment de la justificació, en el cas que el cost total de l'actuació sigui més d'un 20% inferior respecte del pressupost inicial, es reduirà la subvenció aplicant sobre la quantitat subvencionada el mateix percentatge de desviació, sempre que es garanteixi que s'ha complert l'actuació.
17 Altres obligacions de les persones beneficiàries
Les entitats beneficiàries han de complir les obligacions que estableix la legislació vigent en matèria de subvencions, i en concret:
a) Dur a terme l'activitat subvencionada d'acord amb el programa presentat dins el termini establert i col·laborar en les tasques de seguiment i de coordinació proposades per la Direcció General d'Afers Religiosos.
b) Notificar a la Direcció General d'Afers Religiosos els ajuts obtinguts o demanats a altres administracions o entitats públiques o privades, nacionals o internacionals, rebuts amb posterioritat a la presentació de la sol·licitud de la convocatòria corresponent.
c) Proporcionar en tot moment la informació que els sigui requerida respecte de la subvenció concedida i sotmetre's a les actuacions de comprovació de la Direcció General d'Afers Religiosos, de la Intervenció General de la Generalitat, de la Sindicatura de Comptes i d'altres òrgans competents d'acord amb la normativa aplicable.
d) Vetllar de manera especial per l'adequació lingüística de les diferents confessions a la realitat catalana, l'ús de la terminologia normalitzada i l'ús d'un llenguatge no androcèntric i no discriminatori en totes les publicacions relacionades amb els programes presentats.
e) Incloure l'expressió "Amb la col·laboració de la Direcció General d'Afers Religiosos del Departament de Governació i Relacions Institucionals" i el logotip del Departament de Governació i Relacions Institucionals en les publicacions objecte de subvenció i en tots els elements informatius i de difusió relacionats amb l'activitat subvencionada.
f) Complir les obligacions que regulen els articles 90 bis i 92 bis del Text refós de la llei de finances públiques de Catalunya, aprovat pel Decret legislatiu 3/2002, de 24 de desembre.
h) Complir les altres obligacions que preveuen la normativa vigent en matèria de subvencions i aquestes bases reguladores.
L'òrgan concedent té la facultat de revisar les subvencions concedides i modificar la resolució o l'acord de concessió en el cas que s'alterin les condicions que s'han tingut en compte per a la concessió de la subvenció.
19 Revocacions i infraccions administratives
19.1 Són causes de revocació de les subvencions que preveuen les bases reguladores aprovades per aquesta Ordre les que estableixen els articles 99 i 100 del Text refós de la Llei de finances públiques, aprovat mitjançant el Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, així com l'incompliment dels requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
19.2 En aquest sentit, s'iniciarà un procediment de revocació de la subvenció, que podrà donar lloc al reintegrament de les quantitats percebudes, així com l'exigència dels interessos legals des de la data de pagament de la subvenció fins a la data en què se n'acordi la revocació, d'acord amb les previsions de l'article 100 del Text refós de la Llei de finances públiques de Catalunya i de l'article 37.1 de la Llei 38/2003, de 17 de novembre, general de subvencions.
L'import que s'hagi de reintegrar es considera ingrés de dret públic, per la qual cosa comportarà l'exigència dels interessos de demora previstos en la Llei de finances públiques de Catalunya, des del moment que es faci efectiu l'ajut o subvenció o les bestretes, o pagaments a compte o anticipats.
En cas que es justifiqui la finalitat de l'ajut o subvenció, i la bestreta, pagament a compte o anticipat percebuts representi un excés de l'import total de la subvenció o ajut, es reintegrarà per l'excés i els interessos de demora s'exigiran des del moment en què s'havia d'haver justificat el compliment de la finalitat de la subvenció.
19.3 A aquestes subvencions, se'ls aplica el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
20 Tractament de dades de caràcter personal
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal de les persones sol·licitants seran tractades amb la finalitat de gestionar i tramitar aquesta convocatòria d'acord amb els principis de seguretat i confidencialitat que la normativa sobre protecció de dades estableix.
En tot allò que no estigui previst en aquestes bases, les persones beneficiàries de les subvencions queden subjectes a les disposicions sobre subvencions del capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; la Llei 38/2003, de 17 de novembre, general de subvencions; el Reial decret 887/2006, de 21 de juliol, que aprova el Reglament de la Llei 38/2003, de 17 de novembre, general de subvencions, i l'Ordre d'1 d'octubre de 1997, sobre tramitació, justificació i control d'ajuts i de subvencions.